সেন্ট্রাল অ্যাভিনিউতে দুঃসাহসিক ডাকাতি, লুট সোনা-সহ কয়েক লক্ষ টাকা

কলকাতা: শহরে ফের টার্গেট একাকী শষ্যাশায়ী বৃদ্ধা। শুক্রবার সকালে দুঃসাহসিক ডাকাতি ঘটনা ঘটল সেন্ট্রাল অ্যাভিনিউতে (Central Avenue)। অভিযোগ, অস্ত্র দেখিয়ে নগদ কয়েক লক্ষ টাকা এবং সোনার গয়না লুট করা হয়েছে। ঘটনায় কে বা কারা জড়িত তা নিয়ে ধোঁয়াশা রয়েছে। যদিও জাকাতির ঘটনায় বাড়ির দুই পরিচারিকার ভূমিকায় সন্দেহজনক বলে করছেন তদন্তকারীরা। খাস কলকাতায় সেন্ট্রাল অ্যাভিনিউয়ের মতো জায়গায় দুঃসাহসিক ডাকাতি (Robbery Central Avenue) পর শহরের নিরাপত্তা নিয়ে প্রশ্ন উঠতে শুরু করছে।

পুলিশ সূত্রের খবর, শুক্রবার সাতসকালে ৩২৬/এ সেন্ট্রাল অ্যাভিনিউ বাসিন্দা বছর ৬৮-এর মধুমিতা মিত্রের তিনতলা বাড়িতে বুধবার রাতে ডাকাতি হয়। ওই বাড়িতে তিনি একাই থাকতেন। তাঁকে দেখাশোনার জন্য রয়েছেন কেয়ারটেকার ও পরিচারিকা। মেয়ে থাকেন বেঙ্গালুরুতে। মেয়েকে বিমানবন্দরে ছাড়তে গিয়ে সেখানে পড়ে যান বৃদ্ধা। তাঁর ফিমার হাড় ভেঙে যায়। বাড়িতে শয্যাশায়ী তিনি। বাড়ির পরিচারিকা সন্ধ্যা দাস পুলিশকে জানান, নীচে থেকে কলিং বেল বাজাতে তাঁরা রিমোর্ট কন্ট্রোলে দরজা খুলে দেন। এরপরই ধারাল অস্ত্র নিয়ে দো-তলা হাজির হয় দুই দুষ্কৃতী। বাড়ির মালিক ৬৬ বছরের মধুরিমা মৈত্রর মাথায় বন্দুক ঠেকিয়ে দুষ্কৃতীরা নগদ কয়েক লক্ষ টাকা এবং সোনার গয়না লুঠ করে বলে অভিযোগ।

আরও পড়ুন: বর্ধমানে মোহন ভাগবতের সভার শর্তসাপেক্ষে অনুমতি আদালতের

অভিযোগ পেয়েই লালবাজারের অপরাধ দমন শাখা এবং বটতলা থানার পুলিশ যৌথভাবে তদন্ত শুরু করেছে। বাড়ির আশেপাশের সিসিটিভি ফুটেজ খতিয়ে দেখেছে পুলিশ। দুষ্কৃতীদের গতিবিধি জানার চেষ্টা করছেন তদন্তকারীরা। ঘটনার সঙ্গে কেয়ারটেকার বা বাড়ির পরিচারিকা জড়িত কি না তা খতিয়ে দেখছে পুলিশ।

অন্য খবর দেখুন